ВЪПРОСИ И ОТГОВОРИ ПО ПРОЦЕДУРА
№ BG161PO003-1.1.03 “РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”
 

ОТГОВОР НА ВЪПРОС № 69, 
ПОЛУЧЕН НА 26.05.2011 г. и
ПУБЛИКУВАН НА 30.05.2011 г.
ВЪПРОС № 69
Здравейте г-жа Грета Добрева,

От м. март 2011 г. имам потвърждение за патентни права в 36 европейски държави с писмо B1 на Европейския патентен офис.

Моля за Ваше указание, както следва:

1. Има ли наличен ресурс (или са изчерпани предивдените средства) по програма BG161PO003-1.1.03 „Развитие на стартиращи иновативни предприятия чрез подкрепа за
внедряване на иновативни продукти, процеси и услуги”﻿.
2. Какъв ориентировъчно е периода между подаване на едно проектно предложение и подписване на договор с Управляващия орган (при презумпция, че проекта отговаря на изискванията за допустимост).
С уважение:

Румен Спасов,

26.05.2011 г. (дата на постъпване на въпроса)

ОТГОВОР № 69 
1. Следва да имате предвид, че към настоящия момент финансовият ресурс, определен за процедура за подбор на проекти BG161PO003-1.1.03 „Развитие на стартиращи предприятия чрез подкрепа за внедряване в производството на иновативни продукти, процеси и услуги” все още не е изчерпан. Предвид това, в случай че отговаряте на указаните в Насоките за кандидатстване по процедурата изисквания за допустимост, може да подадете Вашето проектно предложение.

2. Проверката, оценката и класирането на проектните предложения по процедурата  се извършва от Оценителна комисия, назначена със Заповед на Ръководителя на Договарящия орган, с която се регламентира и цикличността на сесиите по оценка на постъпилите проектни предложения.
Оценката на проектните предложения, постъпили в рамките на съответната сесия се извършва в срок до 3 месеца от датата на изтичане на съответната сесия за набиране на проектни предложения. 

 
Съгласно чл. 27, ал. 1 от ПМС № 121/31.05.2007 г. в срок до 10 работни дни след като получи доклада на Оценителната комисия от оценката на проектните предложения, постъпили и оценени през съответната сесия, Ръководителят на ДО взема мотивирано решение за:

-
одобряване на доклада и предоставяне на безвъзмездна финансова помощ по предложените проекти;

-
връщане на доклада за преразглеждане, като посочва основанията за това;

-
отхвърляне на доклада и прекратяване на процедурата, като посочва основанията за това.

 
В срок от 15 работни дни от издаването на решението за предоставяне на безвъзмездна финансова помощ ДО уведомява писмено кандидатите за резултатите от оценката.

Предвид това, следва да имате предвид, че индикативният период от подаването на едно проектно предложение до сключването на договор за безвъзмездна финансова помощ с Договарящия орган, при условие, че са изпълнени всички други условия, е приблизително 5 месеца.  

